Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 72/15)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»SOAVE SUPERIORE«

Referencenumre: PDO-IT-A0473-AM04

Meddelelsesdato: 2. december 2019

BESKRIVELSE AF OG BEGRUNDELSE FOR DEN GODKENDTE ÆNDRING

1. Formel ændring

Beskrivelse og begrundelse

Beskrivelse

Ordet »garanteret« tilføjes i »den kontrollerede oprindelsesbetegnelse«.

Begrundelse

Der er tale om en berigtigelse af en tidligere fejl i produktspecifikationen for at angive Italiens særlige traditionelle benævnelse korrekt med henblik på at tildele vinavlsprodukterne betegnelsen BOB.

2. Opbinding af vinstokke

Beskrivelse og begrundelse

Opbindingsformerne er blevet udvidet med Geneva Double Curtain (»GDC«) og pergola i alle varianter med angivelse af maksimalt antal knopper pr. hektar, og henvisningen til det ministerielle dekret af 11. juli 2005 er blevet fjernet, således at stykket erstattes med:

»Til beplantninger efter ikrafttræden af det ministerielle dekret af 11. juli 2005 skal der udelukkende anvendes opbindingsformen enkelt espalier. Til beplantninger, der allerede eksisterede på den dato, hvor produktspecifikationen trådte i kraft, kan vinstokkene dyrkes med Pergola Veronese med traditionel beskæring, som sikrer åbning mellem rækkerne.«

Følgende afsnit tilføjes:

»Vinstokkene skal dyrkes i espalier eller GDC eller pergola i alle dens former, der sikrer åbninger inden for eller mellem rækkerne og maksimalt 50 000 knopper pr. hektar for alle opbindingsformer...«.

Begrundelse

Denne ændring sker ud fra et ønske om at tilpasse dyrkningen til mere moderne og innovative opbindingsformer (især de forskellige nye former for pergola), og fordi der ud fra et agronomisk synspunkt må reageres på klimaændringer.

Denne ændring vedrører artikel 4, stk. 3, i produktspecifikationen, og ændrer ikke enhedsdokumentet.

3. Anvendelse af supplerende geografiske enheder i mærkningen af BOB-vinene »Soave Superiore«

Beskrivelse og begrundelse

Beskrivelse

Med hensyn til BOB-vinene »Soave Superiore« kan der henvises til supplerende mindre geografiske enheder i produktionsområdet for betegnelsen, som findes inden for samme produktionsområde og opført på en liste, forudsat at produktet forarbejdes til vin særskilt, og at dette er specifikt angivet i den årlige opgørelse over drueproduktionen.

Begrundelse

Formålet med at henvise til mindre geografiske enheder af særlig betydning, som er beliggende inden for det afgrænsede produktionsområde, som følger af en nøje inddeling af området, er at kunne identificere vinens oprindelse bedre og dermed styrke dens tilknytning til området.

Denne ændring vedrører artikel 7 i produktspecifikationen og enhedsdokumentets afsnit 1.9, »Yderligere betingelser«.

4. Angivelse af opbindingsformer

Beskrivelse og begrundelse

Beskrivelse

Som følge af udvidelsen af opbindingsformerne erstattes sætningen:

»Vi har således mulighed for at udnytte de historiske vinstokke, der dyrkes med klassisk Pergola Veronese, og for de nye planter skal opbindingsformen være espalier.«,

med den følgende:

»Vi har således mulighed for at udnytte de historiske vinstokke, der dyrkes med Pergola Veronese, med den seneste udvikling, med espalier eller GDC.«.

Begrundelse

Det er en følge af udvidelsen af opbindingsformerne i produktspecifikationens artikel 4, stk. 3.

Denne ændring vedrører artikel 9 i produktspecifikationen og ændrer ikke enhedsdokumentet.

ENHEDSDOKUMENT

1. Betegnelse

Soave Superiore

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

»Soave superiore«, også i udgaverne riserva og classico

Vinene har en strågul farve, undertiden intens evt. med grønt eller gyldent skær, fyldig aroma, blomsternoter, fyldig smag og let bitter. For de produkter, der er modnet på egetræsfade, kan smagen være mere intens og vedvarende, også med noter af vanille.

Det totale minimumsalkoholindhold: 12,00 % vol. (12,50 for angivelsen Riserva). Sukkerfrit ekstrakt, minimum: 19,0 g/l.

De analytiske parametre, der ikke fremgår af tabellen nedenfor, er i overensstemmelse med de grænseværdier, som er fastsat i den nationale lovgivning og EU-lovgivningen.

Generelle analytiske kendetegn Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

5. Vinfremstillingspraksis

a. Væsentlige ønologiske fremgangsmåder

INGEN

b. Maksimumudbytte

»Soave superiore«, »Soave Superiore« riserva, »Soave superiore« classico

70 hektoliter pr. hektar.

6. Afgrænset geografisk område

Druer til fremstilling af »Soave Superiore« dyrkes i det område, der helt eller delvist omfatter kommunerne Soave, Monteforte d’Alpone, San Martino Buon Albergo, Mezzane di Sotto, Roncà, Montecchia di Crosara, San Giovanni Ilarione, Cazzano di Tramigna, Colognola ai Colli, Caldiero, Illasi og Lavagno i provinsen Verona. Til fremstillingen af »Soave Superiore« med betegnelsen »classico« er området afgrænset i produktspecifikationens artikel 3, litra b). Den nøjagtige afgrænsning af det beskyttede område er defineret i produktspecifikationens artikel 3.

7. Primære druesorter

Chardonnay B.

Trebbiano di Soave B. - Trebbiano

Garganega B.

8. Tilknytning til det geografiske område

Soave Superiore

Mineralerne i den basaltholdige jord i området påvirker på en særlig måde gæringsprocesserne for mosten fra druerne Garganega og Trebbiano de Soave, og giver vinen den karakteristiske syrlighed. De traditionelle opbindingsformer med Pergola Veronese bidrager til druernes gode modenhed og sundhed, hvilket er grundlæggende for at opnå et mellemhøjt sukkerindhold med god syrebalance, en særegenskab ved dette produkt. Soave Superiore er en vigtig vin, der ifølge produktspecifikationen skal modne få måneder, inden den forhandles på markedet, med henblik på at forbedre strukturen og udviklingen i aromaen.

9. Vigtige yderligere betingelser (emballering, mærkning, andre krav)

Aftapning inden for området

Retlig ramme:

Den nationale lovgivning

Type yderligere betingelse:

Aftapning inden for det afgrænsede geografiske område

Beskrivelse af betingelsen:

I overensstemmelse med artikel 8 i forordning EF nr. 607/2009 skal aftapning og emballering af vine med den kontrollerede og garanterede oprindelsesbetegnelse »Soave superiore« finde sted i provinsen Veronas forvaltningsområde som fastsat i produktspecifikationen med henblik på bevare kvaliteten og omdømmet samt sikre oprindelse og effektiv kontrol.

Anvendelse af supplerende geografiske områder

Retlig ramme:

EU-lovgivning

Type yderligere betingelse:

Supplerende bestemmelser om mærkning

Beskrivelse af betingelsen:

Det er i betegnelsen og præsentationen af vinene »Soave Superiore« og »Soave Superiore« Classico tilladt at henvise til følgende supplerende geografiske områder:

1. Brognoligo

2. Broia

3. Ca’ del vento

4. Campagnola

5. Carbonare

6. Casarsa

7. Castelcerino

8. Castellaro

9. Colombara

10. Corte del Durlo

11. Costalta

12. Costalunga

13. Coste

14. Costeggiola

15. Croce

16. Duello

17. Fittà

18. Froscà

19. Foscarino

20. Menini

21. Monte di Colognola

22. Monte Grande

23. Paradiso

24. Pigno

25. Ponsara

26. Pressoni

27. Roncà - Monte Calvarina

28. Rugate

29. Sengialta

30. Tenda

31. Tremenalto

32. Volpare

33. Zoppega.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/14703.

(1) EFT L 9 af 11.1.2019, s. 2.